**התאמות להוראות הממונה למקורות המידע לצורך התמודדות עם מבצע "עם כלביא" (הוראת שעה)**

## מבוא

1. על רקע מבצע "עם כלביא" שהחל ביום 13.6.25, ועל מנת לסייע למקורות המידע להתמודד עם אתגרי המצב, לרבות הצורך במיקוד משאבים בסיוע ללקוחות שנפגעו, הוראת שעה זו קובעת התאמות זמניות בהוראות הממונה החלות על מקורות המידע.
2. מתוקף סמכותי לפי סעיף 68 לחוק ולאחר התייעצות עם הוועדה המייעצת שמונתה לפי סימן ד' בפרק י"א לחוק, הריני קובע הוראה זו.

## תחולה

1. ההוראה תחול על מקור מידע שהוראת הממונה הרלוונטית חלה עליו, אלא אם נאמר אחרת.

## הוראות

**תיקון הוראת ממונה מס' 502 בנושא "תיקון מידע במערכת נתוני אשראי"**

1. במקום האמור בסעיף 15 להוראת הממונה מס' 502, יבוא:

"היקף המקרים החריגים כאמור בסעיף 14 לעיל, לא יעלה על יותר מ-20% מסך הפניות לתיקון מידע שהועברו למקור המידע על ידי בנק ישראל בחודש הקלנדרי. לדוגמא, אם הועברו למקור המידע סך חודשי של 100 פניות בחודש ינואר, היקף המקרים החריגים מתוך הסך החודשי של 100 פניות אלה לא יעלה על 20 (הסך החודשי כולל גם פניות שהתקבלו בחודש ינואר וטופלו בחודש פברואר)".

**\* \* \***